Αναγνωρίστηκε σύμφωνα με πληροφορίες, η σορός του απανθρακωμένου άντρα από το περιστατικό της Αττικής Οδού. Η αναγνώριση έγινε με επιφύλαξη πως πρόκειται όντως για τον εκδότη της «Ακρόπολης» Παναγιώτη Μαυρίκο, κάτι που επιβεβαίωσε και ο δικηγόρος του Αλέξης Κούγιας μιλώντας σε ΜΜΕ.

ADVERTISING

Για καθαρά τυπικούς λόγους, καθώς το θύμα απανθρακώθηκε, θα ακολουθήσει και test DNA, ενώ ήδη η σύζυγος του Παναγιώτη Μαυρίκου στην οποία ανήκε το πολυτελές τζιπ μάρκας Porsche, έχει οδηγηθεί στη ΓΑΔΑ και καταθέτει στην Ασφάλεια.

Το καμμένο αυτοκίνητο από το οποίο ανασύρθηκε νεκρός ένας άνδρας στην Αττική Οδό, την Πέμπτη 9 Ιουνίου 2016, στο ύψος του Ηρακλείου, στο ρεύμα προς Ελευσίνα, στην αριστερή λωρίδα κυκλοφορίας. Η Πυροσβεστική έσπευσε στο σημείο με τρία οχήματα και εννέα πυροσβέστες, οι οποίοι κατέσβεσαν τη φωτιά και ανέσυραν νεκρό τον οδηγό. (EUROKINISSI) EUROKINISSI

Το αυτοκίνητο μεταφέρθηκε στα Εγκληματολογικά Εργαστήρια της ΕΛ.ΑΣ., ώστε να ακολουθήσει εξονυχιστικός έλεγχος για τυχόν υπολείμματα εμπρηστικού μηχανισμού και να διαπιστωθεί εάν πρόκειται για εγκληματική ενέργεια ή ατύχημα.

Το καμμένο αυτοκίνητο από το οποίο ανασύρθηκε νεκρός ένας άνδρας στην Αττική Οδό, την Πέμπτη 9 Ιουνίου 2016, στο ύψος του Ηρακλείου, στο ρεύμα προς Ελευσίνα, στην αριστερή λωρίδα κυκλοφορίας. Η Πυροσβεστική έσπευσε στο σημείο με τρία οχήματα και εννέα πυροσβέστες, οι οποίοι κατέσβεσαν τη φωτιά και ανέσυραν νεκρό τον οδηγό. (EUROKINISSI) EUROKINISSI

Στο σημείο του περιστατικού λίγο πριν της έξοδο της Αττικής Οδού για την Εθνική Οδό, στο ρεύμα προς Ελευσίνα και συγκεκριμένα στο ύψος του Ηρακλείου, μετέβη και κλιμάκιο αντρών του Τμήματος Εξουδετέρωσης Εκρηκτικών Μηχανισμών (ΤΕΕΜ) για να διαπιστώσουν εάν το αμάξι ήταν παγιδευμένο και η ανάφλεξη οφείλεται σε εμπρηστικό μηχανισμό και εάν είναι εγκληματική ενέργεια, θα χρειαστεί όμως ο εξονυχιστικός έλεγχος που προαναφέρθηκε για να είναι σίγουροι, καθώς το αυτοκίνητο κάηκε σχεδόν ολοσχερώς.

Όταν το αυτοκίνητο άρπαξε φωτιά, περίπου 10 λεπτά μετά τις 3 το μεσημέρι, ο Παναγιώτης Μαυρίκος, στην προσπάθεια να το σταματήσει εγκαίρως το έστριψε τέρμα αριστερά, με αποτέλεσμα να μην προλάβει να εγκαταλείψει το όχημα, αφού σφήνωσε άθελά του την πόρτα του οδηγού στο προστατευτικό τοιχίο.

Το καμμένο αυτοκίνητο από το οποίο ανασύρθηκε νεκρός ένας άνδρας στην Αττική Οδό, την Πέμπτη 9 Ιουνίου 2016, στο ύψος του Ηρακλείου, στο ρεύμα προς Ελευσίνα, στην αριστερή λωρίδα κυκλοφορίας. Η Πυροσβεστική έσπευσε στο σημείο με τρία οχήματα και εννέα πυροσβέστες, οι οποίοι κατέσβεσαν τη φωτιά και ανέσυραν νεκρό τον οδηγό. (EUROKINISSI) EUROKINISSI

Δεκάδες διερχόμενοι οδηγοί προσπάθησαν να βοηθήσουν τον οδηγό, όμως η φωτιά γρήγορα επεκτάθηκε με τραγικά αποτελέσματα.